Diari Oficial de la Generalitat Valenciana


Sumari del DOGV 2001, del 08-04-1993 (1993/827614)

ORDRE d'1 d'abril de 1993, del Conseller d'Obres Públiques, Urbanisme i Transports, per la qual estableix les relaciones entre la conselleria i l'Entitat Pública de Sanejament d'Aigües Residuals de la Comunitat Valenciana, per a la realització de sistemes públics de sanejament i depuració.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/01/(1)/dof/vci/html**

### Dades del document

Número de DOGV
:   2001

Data del DOGV
:   08-04-1993

Secció del DOGV
:   DISPOSICIONS GENERALS

Número del document
:   1993/827614


Data del document
:   01-04-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre d'1 d'abril de 1993, del Conseller d'Obres Públiques, Urbanisme i Transports, per la qual estableix les relacions entre la Conselleria i l'Entitat Pública de Sanejament d'Aigües Residuals de la Comunitat Valenciana, per a la realització de sistemes públics de sanejament i depuració.  
La Llei 2/1992, de 26 de març, de Sanejament de les Aigües Residuals de la Comunitat Valenciana, assigna a la Generalitat, entre altres atribucions, la planificació, l'aprovació definitiva dels plans i projectes d'execució d'obres i d'explotació d'instal·lacions, i l?elaboració de projectes, l?execució d'obres i l?explotació de les instal·lacions i serveis que promoga directament. De la mateixa manera, la llei determina que la Generalitat podrà utilitzar qualsevol mecanisme convingut, concertat, organitzatiu o funcional, en el cas que això contribuesca a millorar l?eficàcia de la gestió pública.  
Per altra par l'article 13 determina que l'actuació de la Generalitat en les matèries a què es refereix la llei es durà a terme a través del Govern Valencià i de les conselleries d'Obres Públiques, Urbanisme i Transports i de Medi Ambient, i, així mateix, a través de l?Entitat Pública de Sanejament d'Aigües Residuals de la Comunitat Valenciana, que la mateixa llei crea amb personalitat jurídica pròpia i plena capacitat pública i privada, que té com a finalitat la gestió, l?explotació d'instal·lacions i serveis, i l?execució d'obres de tractament, depuració i, si escau,- la reutilització d'aigües depurades en els termes que la llei preveu, i la gestió de la recaptació del cànon de sanejament (article 14).  
Tanmateix, Atès que l?entitat es concep com una persona jurídica de caràcter essencialment instrumental, la llei estableix entre les seues funcions la de gestionar l?explotació de les instal·lacions i executar les obres de sanejament i depuració  
que la Generalitat determine, i aquelles altres que li puguen encomanar les entitats locals o d'altres organismes (article 16 a). Igualment, d'acord amb l'article 14.3, l?entitat podrà realitzar totes aquelles activitats, en relació amb el sanejament i la depuració, que li encomane la Generalitat.  
El Consell d'administració de l'entitat, després de l'informe del seu Consell de Participació, aprovà, en la sessió del 17 de desembre de 1992, proposar a la Conselleria d'Obres Públiques, Urbanisme i Transports un programa d'obres en infrastructures de sanejament que preveu les recollides en la memòria d'actuacions (UP4) del Programa 442.10 d'Infrastructura Hidràulica Urbana dels pressupostos de la Generalitat Valenciana per a 1993.   
Per acabar, l'article 14.2 de la Llei 2/1992 estableix que la relació de l'Entitat Pública de Sanejament amb la Generalitat es realitzarà a través de la Conselleria d'Obres Públiques, Urbanisme i Transports, en la forma que reglamentàriament es determine. Per tant, resulta convenient explicitar mitjançant aquesta ordre els mecanismes de relació escaients per a optintzar els recursos d'ambdues institucions de cara a l'elaboració de sistemes públics de sanejament i depuració, a fi d'aconseguir la major eficàcia en el compliment dels seus fins.  
Amb aquesta finalitat, aquesta ordre estableix el règim a seguir pel que fa tant a la realització d'aquells sistemes públics de sanejament i depuració que tinguen contractes en vigor el 31 de desembre de 1992, subscrits per la conselleria, en matèria de competència de l?entitat -això és, execució d'obres conformement al que estableixen els articles 14.3 i 16 a) de la Llei 2/1992-, com dels altres sistemes -de sanejament que no tinguen contractes d'execució d'obra subscrits per la conselleria en aqueixa data.  
En el primer dels supòsits, es compleix el que estableix la disposició addicional onzena de la Llei 7/1992, de 28 de desembre, de Pressupostos de la Generalitat per a 1993, de manera que l?entitat se subroga en totes les obligacions econòmiques derivades dels contractes d'execució d'obra en vigor el 31 de desembre de 1992, subscrits per la Conselleria, i queda a càrrec d'aquesta última la resta de facultats que se'n deriven.  
Pel que fa a la resta de sistemes públics de sanejament i depuració, l?ordre estableix que, en els casos en què la conselleria n'encomane l?execució a l?Entitat de Sanejament, es reserva la redacció i l'aprovació d'estudis, avantprojectes, plecs de bases i projectes; posa els seus mitjans tècnics a disposició de l?entitat, i l'assisteix en aquells aspectes que resulten necessaris per a la bona execució d'aquestes actuacions. Queda, però, a càrrec de l?entitat, l?execució de les obres i el pagament de les obligacions econòmiques que se'n deriven.  
Per això, d'acord amb la proposta efectuada pel Consell  
d'Administració de l?Entitat Pública de Sanejament d'Aigües Residuals de la Comunitat Valenciana el 29 de març de 1993, i de conformitat amb les atribucions que cm confereixen l'article 14.2 de la Llei 2/1992, i els articles 35.é) i 44 de la Llei 5/1983, de 30 de desembre, de Govern Valencià,  
ORDENE  
Article primer Objecte  
Aquesta ordre té com a finalitat establir les relacions entre la Conselleria d'Obres Públiques, Urbanisme i Transports, i l'Entitat Pública de Sanejament d'Aigües Residuals de la Comunitat Valenciana, pel que fa als distints aspectes (redacció i aprovació de projectes, licitació i execució d'obres, finançament, etc.) vinculats amb la realització de sistemes públics de sanejament i depuració. Es consideren com a tals els col·lectors generals, les estacions de tractament d'aigües residuals i els emissaris submarins.  
Article segon. Sistemes públics de sanejament i depuració que tinguen contractes d'execució d'obra en vigor el 31 de desembre de 1992 subscrits per la Conselleria d'Obres Públiques, Urbanisme i Transports  
1. Les relacions entre la Conselleria i l'entitat respecte dels sistemes públics de sanejament i depuració que tinguen contractes d'execució d'obra en vigor el 31 de desembre de 1992, subscrits per la Conselleria d'Obres Públiques, Urbanisme i Transports, queden explicitades de la manera següent:  
a) La Conselleria trametrà a l?entitat una còpia dels contractes, i qualsevol altra documentació que resulte d'interès o li sol·licite i que forme part dels corresponents expedients administratius.  
b) La Conselleria continuarà exercint les facultats que li corresponguen derivades d'aquests contractes.  
Així, i amb caràcter merament enunciatiu, continuarà a càrrec de la Conselleria el control tècnic sobre l?execució de les obres, la seua direcció superior, el visat de les certificacions que s'emeten, la redacció, la tramitació en totes les seues fases, la supervisió i l'aprovació de qualsevol variació que pogués produir-se (projectes modificats, complementaris d'obra,. liquidacions provisionals o definitives, etc.), i l?exercici de qualsevol altra facultat (suspensió, resolució etc). prevista en la legislació contractual.  
La conselleria comunicarà tot seguit a l?entitat qualsevol incidència que es produesca en relació amb aquestes actuacions, i li trametrà la documentació pertinent als efectes oportuns.  
c) L'entitat de sanejament es farà càrrec de totes les obligacions econòmiques derivades d'aquests contractes, i les pagarà amb els seus fons propis.  
2. Quan siguen procedents, queden a càrrec de la conselleria les expropiacions que puguen resultar necessàries per a l'ampliació d'aquests sistemes de depuració.  
Article tercer Sistemes públics de sanejament i depuració que no tinguen contractes d'execució d'obra en vigor el 31 de desembre de 1992, subscrits per la Conselleria d'Obres Públiques, Urbanisme i Transports  
Respecte de la resta de sistemes públics de sanejament i depuració recollits en la memòria d'actuacions dels pressupostos de la Generalitat Valenciana per a 1993 i en el pla d'obres aprovat pel Consell d'Administració de l?entitat el 17 de desembre de 1992, que no tinguen contractes d'execució d'obra en vigor el 31 de desembre de 1992, subscrits per la Conselleria d'Obres Públiques, Urbanisme i Transports, o en el Pla Director de Sanejament i Depuració de la Comunitat Valenciana, en els casos en què la conselleria n'encomane l?execució a l?entitat les relacions entre ambdues quedaran explicitades d'aquesta manera:  
a) Correspon a la conselleria la redacció i l'aprovació definitiva d'estudis, avantprojectes, plecs de bases i projectes de licitació, i el pagament de les obligacions econòmiques que se'n deriven.  
b) Així mateix, correspon a la conselleria l'aprovació definitiva dels projectes de construcció, de conformitat amb el que estableix la Llei 2/1992.  
c) Una vegada aprovats definitivament els plecs de bases o projectes, la conselleria ho comunicarà a l?entitat i li trametrà els expedients oportuns a fi que aquesta inicie o continue els tràmits necessaris per a la contractació i l?execució de les obres.  
Amb aquesta finalitat, correspon a l?entitat:  
- La licitació, l'adjudicació, l?execució, la resolució d'incidències contractuals, la recepció i la liquidació de les obres, i qualsevol altra facultat atribuïda per la legislació contractual a l?òrgan de contractació, sense perjudici del que estableix aquest article.  
- El pagament de les obligacions econòmiques que se'n deriven.  
Per la seua banda, la conselleria posarà els seus mitjans tècnics a disposició de l?entitat, i l'assistirà en tots aquells aspectes que resulten necessaris per a la bona execució dels sistemes de sanejament i depuració encomanats. Amb aquesta finalitat, la conselleria:  
- Expropiarà, si cal, els terrenys necessaris per a l?execució de les obres.  
- Emetrà informe tècnic sobre les ofertes presentades per a l?execució de les obres, amb caràcter previ a la seua selecció provisional o a la seua adjudicació per part de l?entitat, segons convinga.  
- Dirigirà l?execució de les obres, i visarà les oportunes certificacions amb caràcter previ al seu pagament per part de l?entitat.  
- Emetrà un informe tenic sobre qualsevol incidència que es produesca en relació amb les obres (modificats, complementaris d'obra, liquidacions, etc.), i redactarà, supervisarà i aprovarà els projectes que puguen haver-hi.  
- Assistirà l?entitat en l'acte de recepció de les obres.  
Article quart. Relacions d'informació entre la conselleria i l'entitat  
La Conselleria d'Obres Públiques, Urbanisme i Transports i l?Entitat Pública de Sanejament d'Aigües Residuals de la Comunitat Valenciana es mantindran constantement i recíprocament informades sobre l?estat de tramitació i d'execució dels sistemes públics de sanejament i depuració que es porten . a terme en el marc d'aquesta ordre.  
Article cinquè. Vigència  
Aquesta ordre mantindrà la seua vigència fins a la completa terminació dels sistemes públics de sanejament i depuració a què es refereixen els articles segon i tercer.  
DISPOSICIO FINAL  
L'ordre entrarà en vigor l?endemà de la publicació al Diari Oficial de la Generalitat Valenciana.  
València, 1 d'abril de 1993.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI